《鹦鹉洲》
元代·陈孚

大江东南来，孤洲屹枯藓。中有千载人，残骨寄偃蹇。

贻汉党锢祸，荐绅半摧殄。况复啖葛奴，尽使羽翼剪。

天乎鸾凤姿，乃此侣猰犬。想当落笔时，酒酣玉色洗。

鹦鹉何足咏，仅以雕虫显。我来策蓬颗，清泪悽以泫。

尚怅迷几先，不为无道卷。贤哉庞德公，一犁老襄岘。

作者简介：陈孚（1259 — 1309）元代学者。字刚中，号勿庵，浙江临海县太平乡石唐里（今白水洋镇松里）人。至元年间，上《大一统赋》，后讲学于河南上蔡书院，为山长，曾任国史院编修、礼部郎中，官至天台路总管府治中。诗文不事雕琢，纪行诗多描摹风土人情，七言古体诗最出色，著有《观光集》、《交州集》等。